Viborger Samler, 1846-05-07
Efterat Pluraliteten i Viborg Amtsraad ved en Beslutning af 27de August f. A. havde udelukket mig af Raadet, har jeg i sin Tid (see Extra-Blad til Viborg Stiftstidende Nr. 165) offentliggjort de af mig i den Anledning foretagne retlige Skridt, og navnlig de af mig indgivne 2de Andragender til det Kongelige Danske Cancellie. Min Forventning om, at dette Collegium ikke vilde give sit Minde til, at en Bonde for en aldeles simpel Formalitetsforseelse, hvoraf i Realiteten intet Urigtigt var resulteret - saaledes som af mig i sin Tid oplyst – skulde udstødes af Amtsraadet, blev skuffet, i det Collegiet ved Skrivelse af 25de November f. A., uden derfor at anføre en ene ste Grund, resolverede, at det skulde have sit Forblivende ved Amtsraadets d. c. Pluralitetens Afgjørelse, hvilken Collegii-Resolution, der med Hensyn til Spørgsmaalet om min Ret til, efter det af mine Medborgere paa mig i sin Tid faldne Valg, at have Sæde i Viborg Amtsraad, er en Høiesterets=Dom, jeg altsaa maa respectere. Efter at denne Resolution i December Maaned f. A. var communiceret mig, søgte jeg strax at komme i Besiddelse af samtlige Actstykker til nærværende Sag, forderved at oplyse mine Medborgere og navnlig mine Vælgere, hvis Agtelse og Tillid jeg skyldte den Post jeg nu maatte fratræde, om Sagens hele rette Sammenhæng, hvilket jeg ansaae saa meget mere ønskeligt og nødvendigt, som Sagen for en Deel var urigtigt fremstillet i den af Amtmanden forfattede Offentliggjørelse af Amtsraadets Forhandlinger. J den Anledning tilskrev jeg Amtmanden med Anmodning om, at maatte erholde de med mit Andragende til Cancelliet i sin Tid indsendte Bilage, og navnlig Udskriften af Amtsraadets Forhandling den 27de August, ligesom jeg og bad ham om, at maatte blive meddeelt Gjenpart af de over mig indgivne Klager, dog uden Navns Underskrift, hvilket nemlig Amtsraadet den 27de August havde bevilget. Imod al Forventning modtog jeg imidlertid et aldeles afslaaende Svar, og fik hverken det Ene eller det Andet. Jeg maatte altsaa nu indgaae med Forestilling til Amtsraadet, indeholdende den samme Begjering. Da jeg af de offentliggjorte Amtsraads=Forhandlinger for Mødet i Februar d. A. erfarede, at Amtmanden fremdeles søgte at sætte sin Mening igjennem i Amtsraadet, og at Sagen derfor skulde indsendes til det Kongelige Danske Cancellie, indgav jeg til dette Collegium et Andragende saalydende: "Med mit underdanigste Andragende til det høie Collegium af 22de Septbr. f. A., hvori jeg paaankede den af Pluraliteten i Viborg Amtsraad under 27de Aug. f. A. om min Uddelukkelse af Raadet tagne Beslutning, tillod jeg mig at indsende forskjellige Bilage, navnlig den mig meddeelte Udskrivt af Amtsraadets Forhandling den 27de August. Disse Bilage har jeg forgiæves anmodet Amtmanden om at erholde tilbage, hvorfor jeg har henvendt mig til Amtsraadet. Jfølge sammes nu offentliggjorte Forhandlinger for sidste Møde, hvoraf et Exemplar vedlægges, maa jeg antage, at det høie Collegium ikke har tilbagesendt mine Bilage med dets Resolution af 25de November, og jeg tillader mig derfor underdanigst at anmode Collegiet om at disse Bilage maae blive tilbagesendte, for at jeg kan erholde dem. Skulde imod Formodning det Bilag som jeg især ønsker, nemlig Udskrivt af Amtsraadsforhandlingen af 27de August 1845, være forkommet, da udbeder jeg mig Collegiets behagelige Resolution for at Amtmanden er pligtig at meddele mig en saadan Udskrivt, i alt Fald for Betaling.